Det er blevet billigerer at købe hus eller lejlighed i København og Århus, og de faldende boligpriser spreder sig også til de større provinsbyer som Aalborg, Odense og Svendborg. Alligevel steg udbudspriserne samlet set i februar i år - dog kun med beskedne 0,08 procent. Det viser en analyse af udviklingen i udbudspriser for villaer, ejerlejligheder og fritidshuse, lavet af Pris4Bolig. Lokalt er udbudspriserne for villaer og ejerlejligheder faldet i hovedstadsområdet og Århus, hvilket er en fortsættelse af udviklingen fra 4. kvartal 2006, men altså også i de større provinsbyer. På trods af disse lokale prisfald er udbudspriserne for villaer dog samlet set steget med 0,48 procent, mens ejerlejligheder samlet set er faldet med 0,37 procent. Udbudspriserne på fritidshuse fortsætter med at stige - i februar med 0,15 procent.

Opsummering:
Boligpriserne fortsætter med at falde i de store byer.
Alligevel steg udbudspriserne for boliger samlet set i februar, viser ny analyse fra Pris4Bolig.